«Զարգացել է քաղաքական երկխոսությունը, համատեղ ջանքեր ենք գործադրում տարբեր մարտահրավերներին դիմակայելու ուղղությամբ։ Համաձայնության ենք եկել ու ներդրել վիզաների դյուրացման մեխանիզմը, ինչը գործընկերության առաջին շոշափելի արդյունքներից է։ Հայաստանը հնարավորություն է ստացել մասնակցելու ԵՄ տարբեր ծրագրերին՝ այդպիսով ընդլայնելով ոլորտային համագործակցության շրջանակը։ Մենք համաձայնել ենք ԵՄ մեր գործընկերների հետ քայլեր ձեռնարկել երկկողմ հարաբերությունները կարգավորող նոր շրջանակ ձևավորելու վերաբերյալ, որը մի կողմից կարտացոլի մեր համատեղ ձեռքբերումները, մյուս կողմից՝ համատեղելի կլինի համագործակցության մյուս ձևաչափերի հետ»,-ընդգծեց Արմեն Լիլոյանը: